Document ID: /roh_data/filtered/fineweb-2-filterrobots_roh.jsonl.gz/56727

Il Cussegl federal na schlucca betg il secret bancar per ils Svizzers. Tar in suspect da fraud da taglia na duain las autoritads chantunalas er vinavant betg survegnir invista en las datas da banca, ha decidì il Cussegl federal.
El desista il mument sin ina revisiun dal dretg penal fiscal. Actualmain avessi ina revisiun probabel pitschnas schanzas da success, uschia argumentescha il Cussegl federal questa decisiun. Cun la revisiun avess la regenza federala vulì impedir che fraudaders da taglia pon sa zuppar davos il secret da bancas svizzer.